Ilmanlaadun raportointi selvemmäksi | Mielipide | HS
Ilmanlaadun raportointi selvemmäksi
On hyvä, että HS raportoi ja seuraa pääkaupunkiseudun ilmanlaatua. Näin lukija saa tiedon Helsingin seudun ilmanlaadusta asteikolla hyvästä erittäin huonoon.Ilmanlaatua kuvaavien lukujen lähteeksi on mainittu Helsingin seudun ympäristöpalvelu -kuntayhtymä (HSY). Helsingin keskustassa lukuarvo oli 90 (HS 12. 8.), joka tulkittiin välttäväksi varoittavalla punaisella värillä. Numerollisesta taulukosta puuttuu edelleen varsinainen yksikkö, joka HSY:n sivuja selailtaessa mainitaan ilmanlaatu-indeksiksi. Indeksi kattaa kullakin mittausasemalla mitatut saasteet. Mitattavat yhdisteet kuitenkin vaihtelevat eri mittausasemilla, minkä vuoksi indeksit eivät ole täysin vertailukelpoisia.Toivon, että HSY selkeyttäisi raportointia pääkaupunkiseudun ilmanlaadusta ja tulkintaa terveysvaikutuksista, erityisesti haitallisten pienhiukkasten kohdalla.Markku Turpeinen lääkäri, dosentti, aerosoli-lääketieteen tutkija Helsinki